Hei. Tässä Sid Roth.
Tervetuloa maailmaani, jossa on luonnollisesti yliluonnollista.
Ellei rukous ole tärkein prioriteettisi -
ja palavin kaipauksesi, -
se muuttuu yliluonnollisesti, kun katsot tämän ohjelman. Seuraavaksi.
Sid Roth on tutkinut jo yli 40 vuotta outoa yliluonnollisuuden maailmaa.
Liity Sidin seuraan Yliluonnollista-ohjelmaan.
Jim Maxim varttui toimimattomassa alkoholistikodissa.
Kaaos oli normaalitila.
Ei rauhaa, ei suuntaa.
Mutta kun hän oli 15-vuotias, -
hänen äitinsä antoi elämänsä uudelleen Jeesukselle.
Jim alkoi huomata, että kotiin tuli uusi normaalitila, ainakin äidille.
Se ei ollut uusi normaalitila sinulle.
Ei lainkaan.
Kun äiti antoi elämänsä uudelleen Kristukselle, asiat muuttuivat.
Kodin ilmapiiri muuttui.
Hän alkoi ottaa Jumala-suhteensa todesta.
Tuntui kuin hän olisi puhunut Jumalalle joka päivä.
Kuulimme, kun hän rukoili puolestamme. Asiat muuttuivat rajusti.
Sinun elämäsi oli edelleen aivan sekaisin. Millaista se oli?
Aloin käyttää kovia huumeita 15-vuotiaana ja jatkoin juomista.
18-vuotiaana olin jo täysi alkoholisti.
Historiassa on eräs päivämäärä. Se on sinun päivämääräsi.
Sellaista ei saisi tapahtua kenellekään, mutta se tapahtui Jimille.
27. joulukuuta 1971. Mitä tapahtui?
Olin umpihumalassa työpaikan joulujuhlassa.
Ystävieni piti heittää minut autollani kotiin.
Päästiin pihaani. Ystävä ojensi avaimet ja sanoi: "Nähdään aamulla."
Odotin, että he olivat lähteneet.
Alkoholistia ajaa vimma ja pakko.
Hän ei juo vain juodakseen. Hän juo itsensä sammuksiin.
Hyppäsin autoon ja lähdin hakemaan lisää.
Olin punaisissa valoissa.
Minulla oli 8-raitakasettisoitin. Kallistuin vaihtamaan kasettia.
Kasetti putosi lattialle. Kun nojauduin nostamaan sitä, sammuin.
Näin auton lähestyvän. Sitten pimeni taas.
Minulle on kerrottu, että autoni törmäsi puhelinpylvääseen.
Lensin päin tuulilasia.
Kun pääni oli mennyt lasin läpi, -
kehoni paino veti minut takaisin rosoisen lasin läpi.
Lasi viilsi kasvoni kuin paketillinen partateriä.
Kasvoni kerrotaan olleen lattialla matkustajan puolella.
Poliisi oli astunut lattialle nostaessaan minua.
Hän kertoi myöhemmin, että verta oli tullut kengän päällekin.
Minusta oli vuotanut niin paljon verta.
Minut laitettiin ambulanssiin. Kun oli päästy sairaalalle, -
toinen poliiseista oli sanonut: "Hän on jo kuollut."
Olin kuulemma sanonut: "En ole." Minut vietiin päivystykseen.
Plastiikkakirurgia ei saatu kiinni.
Erikoistuva lääkäri alkoi poistaa lasinsiruja silmistäni ja kasvoistani.
He soittivat äidilleni. Voit kuvitella. Kello oli 1.30 tai 2.00.
He sanoivat: "Poikanne Jim on ollut kolarissa."
Äiti lupasi tulla katsomaan minua. Hän oli tottunut tähän.
Olin juuri istunut pikkurikoksesta.
Se oli tuttua minulle ja veljilleni.
Isäsi ja osa veljistäsi olivat alkoholisteja.
Kahdeksasta lapsesta viidestä tuli alkoholisteja.
Se oli sukurasite.
Äiti hyppäsi autoon ja ajoi sairaalalle.
Hänelle sanottiin: "Poikanne on vajonnut koomaan."
"Vasen silmä on täynnä lasia. Mahtaako enää nähdä sillä."
"Päässä on syvä haava. Todennäköisesti aivovamma."
"Leuassa on avomurtuma. Luu tuli näkyviin."
"Erikoistuva lääkäri poistaa poikanne silmistä lasia."
Äitiä kehotettiin menemään kotiin ja palaamaan aamulla.
Äiti on kertonut, että kun hän pääsi autoon, -
sielunvihollinen alkoi moukaroida häntä armotta. Se sanoi: -
"Missä on Jumalasi, Isabelle? Kaikkivaltias Jeesus, jota palvelet."
"Missä Hän on? Katso miestäsi Jackia. Katso Jimiä."
"Missä Hän on kun tarvittaisiin?"
Saatana löi häntä lannistumisella, pelolla, epäilyllä ja epäuskolla.
Kotona äiti oli polvistunut vuoteensa viereen, -
jossa olimme usein kuulleet hänen rukoilevan puolestamme.
Hän oli rukoillut itkien: "Jeesus, varjele, ettei hän sokeudu."
"Koska tämä loppuu? Milloin teet jotain?" Voit kuvitella äidin itkun.
Mutta hän kertoi, että silloin Pyhä Henki tuli ja sanoi: -
"Nyt riittää, Isabelle. Nyt riittää."
"Aletaan ylistää Jumalaa, -
sillä Hän on pyhä ja arvollinen. Ylistä Jumalaa."
Äiti kertoi: "Niin vaikeaa kuin se siinä tilanteessa olikin, aloin ylistää."
"Puhkesin ylistämään ja palvomaan Jumalaa."
"Raamatunjakeita tuli eteeni niin kuin filminä."
"Pyhä Henki nosti niitä, jotta sanoisin niitä Jumalalle: -
Olet pyhä, vanhurskas, uskollinen. Pystyt mihin vain." Näin hän ylisti.
Äiti on kertonut minulle, että kun hän ylisti Jumalaa, -
hän näki Jumalan koskettavan etusormellaan vasenta silmääni.
Nähdessään sen hän tiesi, että selviän ja että Jumala oli tekemässä jotain.
Mutta sitä hän ei tiedä, että kun olin koomassa, -
minä putosin pimeyden läpi. Se tuntui yhtä todelliselta kuin tämä tässä.
Haroin käsilläni. Yritin etsiä kaidetta tai jotain.
Siellä ei ollut mitään. Pelkäsin ihan kamalasti.
Olen iso mies. Yleensä pystyin pitämään puoleni, -
mutta tämä oli liikaa.
Sitä paikkaa ei ollut tarkoitettu ihmisille. Tiesin sen.
Sitä en tiennyt, missä olin.
En ollut lukenut Raamattua tai käynyt kirkossa.
En tiennyt, että on pahoja henkiä.
En tiennyt, että minussa oli demoneja.
Yhtäkkiä lakkasin putoamasta.
Olin kuin mustassa huoneessa.
Vasemmalla puolella seisoi kaksi olentoa. En ollut ennen nähnyt niitä.
Tiesin, että ne aikoivat jotain. En tiennyt, että ne olivat demoneja.
Mistä olisin voinut tietää? En ollut ikinä lukenut Raamattua.
Mutta ne kaksi olentoa olivat todellisia.
Minua yritettiin vetää magneetin tavoin seinän taakse.
En tiedä, oliko se helvetti. Olennot halusivat tehdä minulle pahaa.
Kun myöhemmin tutkin Raamattua, -
käsitin, että ne olivat minussa asuneita demoneja.
Raamattu sanoo: "Älkää antako paholaiselle sijaa." Olin antanut.
Niillä oli kaikki oikeus sieluuni.
Kun äiti rukoili kotona puolestani ja näki Jumalan sormen, -
rukous on arvokasta ja voimallista.
Juuda käskee armahtaa epäileviä -
ja pelastaa heidät kuin tulesta temmaten.
Sitä äiti teki rukouksessa. Se on rukouksen voima.
Kun hän rukoili, Jeesus tuli luokseni.
Se, mitä Hän ei sanonut, järkytti minua eniten.
"Miksi auttaisin sinua nyt, luuseri, hölmö? Nauroit minulle."
Hän ei sanonut niin. - Ei. Itse olisin voinut sanoa.
"Pilkkasit minua, äitiäsi ja omiani."
Se oli kuin rakkauden meri, kun katsoin Jeesusta ja Hän sanoi: -
"Haluatko vielä jatkaa hölmöilyä?" Sanoin: "En."
Olin rukoillut vankilassa: "Jos pääsen täältä, parannan tapani."
Mutta siinä sitä oltiin taas. Kysyin: "Jeesus, mitä minun pitää tehdä."
Jeesus katsoi minuun ja sanoi: "Jos pyydät minua puhdistamaan sinut -
ja antamaan sinulle anteeksi, teen niin. En ikinä jätä sinua."
"Olen sinun paras kaverisi."
"Annan voiman päästä vapaaksi huumeista ja viinasta."
"Olen kanssasi kaikkina päivinä."
"Mutta sinun pitää pyytää. Minä en tuppaudu."
Sanoin: "Jeesus, auta minua."
Tiesin sotkeneeni asiat pahasti.
Sanoin: "Jeesus, auta. Anna anteeksi."
Ja mikä mielenkiintoisinta, -
ne kaksi demonia jähmettyivät, kun Jeesus ilmestyi.
Ne jähmettyivät.
Ihan kuin ne olisivat tienneet, kuka Jeesus on.
Tiedän, mitä on, kun tappelee kadulla ja ystävät ilmestyvät oikeaan aikaan.
Äitini esirukoili puolestani.
Hän pyysi Jumalan rakkautta ja voimaa elämäni ylle.
Jeesus ilmestyi. Hän kuuli rukoukset. Ne jähmettyivät.
Mutta kun sanoin "Jeesus, auta", ne katosivat. Ne häipyivät.
Kun heräsit koomasta, mitkä olivat ensimmäiset sanasi?
Äitisi tiesi niistä, että jotain on kehitteillä.
Äiti on kertonut, että kun heräsin, hän oli seissyt isän kanssa vieressä.
Puhuin tällä tavalla, koska leukani oli hajalla.
Äiti sanoi, että ensimmäiset sanani olivat: -
"Äiti, Jeesus on täällä. Jeesus on täällä."
Voitko kuvitella hänen äitinsä?
Hän oli 157 senttimetriä Jumalan tulta.
Ei mennyt pitkään, kun Jim hoksasi, -
minkä saatana halusi eniten viedä häneltä.
Sen se haluaa sinultakin. Palaamme pian.
Yliluonnollista-ohjelma jatkuu hetken kuluttua.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi jakamalla rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Yliluonnollista-ohjelma jatkuu.
Pääsit sairaalasta.
Lähdit merijalkaväkeen. Suvustasi oli aina lähdetty armeijaan.
Olit bussiasemalla.
Löysit jotain, mitä kutsut salaiseksi aseeksi.
Se melkein kuin odotti sinua. Kerro siitä.
Isä heitti minut Pittsburghin asemalle. Olin lähdössä Parris Islandille.
Näin penkillä pieniä mustia kirjoja. Otin yhden käteeni.
Se oli Gideonien Raamattu. Uusi testamentti, Psalmit ja Sananlaskut.
Alkulehdillä lueteltiin, mistä löytyy lääke pelkoon tai yksinäisyyteen.
Siitä johtui, että avasin Ilmestyskirjan luvun 3 jakeen 20.
Niinpä tietysti demonien näkemisen jälkeen.
En ollut ikinä lukenut Raamattua.
Avasin kohdan Ilm. 3:20. Siinä sanotaan: -
"Katso, minä seison ovella ja kolkutan; jos joku kuulee minun ääneni -
ja avaa oven, niin minä käyn hänen tykönsä sisälle -
ja aterioitsen hänen kanssaan, ja hän minun kanssani."
Niinhän Jeesus oli sanonut, kun keskustelimme koomassa ollessani.
Seuraava paikka oli Room. 10:9: -
"jos sinä tunnustat suullasi Jeesuksen Herraksi -
ja uskot sydämessäsi, että Jumala on hänet kuolleista herättänyt, -
niin sinä pelastut; sillä sydämen uskolla tullaan vanhurskaaksi -
ja suun tunnustuksella pelastutaan."
Ensi kertaa elämässäni ymmärsin.
Pikku kirjassa oli jokin voima, sillä minä itkin.
Jumalan Henki valtasi minut. Puristin Raamattua tiukasti rintaani vasten.
Sanoin: "Jumala, talleta nämä sanat minuun."
"Ensi kertaa elämässäni minulla on selvä suunta."
"Tässä kirjassa on jotain yliluonnollista."
Katsopa nyt kameraan -
ja johdata ihmiset samaan kohtaamiseen, joka sinulla oli.
Jeesus rakastaa sinua paljon. Hän kuoli ristillä puolestasi.
Ihan sama, kuinka kaukana olet tai mitä olet tehnyt.
Jeesuksen veri riittää. Se pesee pois kaikki syntimme.
Jos et ole ikinä pyytänyt Kristusta Vapahtajaksesi, -
jos kristillisyys on sinulle tuttua mutta et ole pyytänyt Kristusta -
olemaan Herrasi ja Vapahtajasi, rukoile perässäni: "Isä, -
Jeesuksen nimessä, -
tulen eteesi syntisenä.
Tunnustan kaikki syntini, Jumala.
Puhdista minut ja anna minulle anteeksi.
Murra synnin valta elämässäni.
Anna minulle anteeksi, Jeesus.
Auta minua rakastamaan Sinua.
Pyhässä ja kalliissa nimessäsi minä rukoilen, aamen.
Jeesus sanoi Matt. 6:6: "mene kammioosi ja sulje ovesi [...]
ja sinun Isäsi, joka salassa näkee, maksaa sinulle."
Jeesus tapasi ilmestyä minulle varhain aamulla.
Jumala, Isä sanoi: "Jimmy, tule. Olen täällä. Tule mukaani."
Toisin sanoen: "Nouse vuoteestasi. Haluan puhua sinulle."
"Tahdon rakastaa sinua ja opettaa asioita, joista et mitään tiedä."
"Alan puhua sydämellesi."
Niinpä aloin nousta, kun Herra herätti minut.
Merijalkaväessäkin nousin ja lähdin kävelylle metsään.
Otin Raamatun mukaani. En tiennyt Kristuksesta mitään.
Mutta Hän alkoi puhua minulle.
Sitten luin Jeesuksen sanat, että teille on hyväksi, että menen pois, -
sillä muuten Pyhä Henki ei voi tulla. Ihmettelin, mikä Pyhä Henki.
Opin, että Pyhä Henki on Persoona. Ei asia vaan Persoona.
Kun aloin puhua Pyhälle Hengelle, Hän alkoi puhua minulle.
Hän alkoi opettaa minulle Raamattua ja kirjoittaa Sanaa sydämeeni.
Pystyin mielessäni näkemään raamatuntekstejä edessäni.
Muut sotilaat näkivät kasvoni. Ne olivat aivan muodottomat.
Niitä oli leikelty puoli vuotta. Se oli ihme, mutten ehdi nyt mennä siihen.
He katsoivat kasvojani ja kysyivät.
He kysyivät, sillä Pyhä Henki oli asettanut sen hetken.
En tiennyt, mitä todistaminen oli.
Halusin vain kertoa heille parhaasta kaveristani, Jeesuksesta.
Jumala haluaa vuodatta sinulle rakkauttaan, siunauksiaan.
Rukous on suurin lahja pelastuksen jälkeen.
Läheisyys Hänen kanssaan. Hän tahtoo rakastaa minua.
Hän nostaa minut syliinsä joka päivä -
ja antaa voiman, viisauden, tiedon ja ymmärryksen. Miksi?
Jos pahat osaavat antaa lahjoja lapsilleen, -
kuinka paljon ennemmin Hän antaa hyvää niille, jotka anovat?
Rukous on yhteyttä Isän kanssa.
Rukous on yhteyttä Jeesuksen ja Pyhän Hengen kanssa, -
kaikkien kolmen kanssa joka päivä.
Raamatun mukaan kaikkein tärkein asia uskovalle on rukous.
Mutta suurin osa uskovista ei juurikaan rukoile.
He sanovat, että se on vain "esirukoilijoita" varten.
Kertoisitko, miksi? Ja ensiksikin se, mitä saatana tahtoo meistä eniten, -
on jotain, mitä rukouksessa tapahtuu. Mitä se on?
Saatana haluaa eniten viedä meiltä läheisyyden Isän kanssa.
Olen ollut uskossa nyt 50 vuotta.
Hän on pitänyt minut 50 vuotta erossa huumeista ja viinasta.
Miksi? Koska yksi asia, jonka teen päivittäin, on se, -
että avaan oven, kun Isä koputtaa.
He tulevat joka aamu huoneeseeni, kolme parasta kaveriani.
Tiedän syntisyyteni ja sydämeni pahuuden.
En pysty palvelemaan Jumalaa, ellei Hän auta.
Hän odottaa joka päivä, että Hän voi antaa uuden voiman.
Hän haluaa puhua minulle ja rakastaa minua joka päivä.
Miksi en haluaisi yhteyttä Jumalaan, maailmankaikkeuden Luojaan?
Miksi en pyytäisi Häntä mukaan liiketoimintaani?
Miksi en haluaisi viisautta, tietoa ja ymmärrystä yli oman kykyni?
Hän on Jumala, maailmankaikkeuden Luoja.
Hänkö tahtoo minut yhteyteensä? Jeesusko tahtoo rakastaa minua?
Pyhä Henkikö tahtoo kulkea kanssani? Miksi torjuisin?
Jos tahdot elämääsi yliluonnollisen voiman, rukoile.
Saatana ei halua sinun rukoilevan, -
sillä se tietää, että kun Jumalan lapsi rukoilee Kaikkivaltiasta, -
se ei voi mitään. Rukous on vastaus kaikkeen.
Jim on nähnyt mitä ihmeellisimpiä ihmeitä.
Kerropa muutamista.
Vierailin kerran vankilassa. Mieleeni tulee tämä kokemus vankilatyössä.
Minulla oli muistiinpanot, mutta Pyhä Henki käski laittaa ne pois.
Olin seurannut Jumalaa niin kauan, että ymmärsin totella.
Tiesin, että siitä tulee mahtavaa.
Jätin muistiinpanoni, nousin puhumaan ja aloin rukoilla.
Kun rukoilin, sanoin miehille: -
"Se, mitä teit, ei ole se, kuka olet."
"Maksat täällä siitä, mitä teit. Niin kuuluukin."
"Mutta et ole se. Jumala rakastaa sinua sellaisena kuin olet."
"Tämä on se päivä. Sinun ei tarvitse palata selliin syyllisyyden, pelon, -
epäilyksen kanssa saatanan inttäessä, ettei sinusta ole mihinkään. Ei."
"Voit pelastua, puhdistua ja parantua tänään -
ja vapautua syyllisyydestä, sillä Jumala haluaa koskettaa sinua."
Oli kuin olisin sanonut: "Eka täällä saa Vapaudu vankilasta -kortin."
Sanoin: "Jos haluat vastaanottaa Kristuksen, tule eteen."
Kappelissa oli 150―200 miestä.
He juoksivat aivan kuin laumana alttarille. Juoksivat.
Tämä kaikki johtuu hänen rukouselämästään.
Jos luet ja kuuntelet hänen materiaaliaan, saat sen saman.
Rukoilepa nyt kaikkien puolesta, -
että he saisivat saman rukouksen ja läheisyyden nälän, -
joka sinulla on. Katso kameraan ja rukoile.
Isä, tulemme eteesi Jeesuksen nimessä.
Anna anteeksi ja puhdista meidät siitä, että olemme pitäneet Sinua -
itsestään selvänä emmekä ole ymmärtäneet pyhyyttäsi.
Kiitos, että annat anteeksi.
Ja nyt, Herra, anna meille tuoretta läsnäoloasi, -
kaikille veljille ja sisarilleni.
Kuulet huutomme. Näet sielumme tyhjyyden.
Sanasi sanoo, että sisimmästämme pulppuavat elävän veden virrat.
Isä, anna Pyhän Henkesi voima yllemme.
Älä anna kenenkään lähteä täältä muuttumatta.
Anna Pyhän Hengen laskeutua keskuuteemme.
Jumala, me palvomme ja ylistämme Sinua.
Ylistäkää Häntä. Palvokaa Häntä.
Ylistäkää ja palvokaa Häntä.
Rukoile vapautumisen puolesta.
Isä, Jeesuksen nimessä. Sanoit, että aseemme eivät ole lihalliset, -
vaan ne ovat voimalliset kaatamaan demonilinnoituksia.
Jumala, me rukoilemme Sanasi mukaisesti.
Tunnet kaikki täällä. Kaikki, jolla on läheinen, ystävä, lapsi, sukulainen, -
puoliso, mikä ikinä, näet tämän henkilön.
Isä, Jeesuksen nimessä. Pyhä Henki, murra alkoholin, -
huumeiden, pornon, seksin orjuus, mitä ikinä se onkin.
Suo Henkesi suloisen läsnäolon hoitaa heitä.
Iskosta heille, että tänä päivänä he saivat pelastuksen, -
niin kuin minä sain 27.12.1971.
Vahvista heille, että tämä on murrettu Jeesuksen nimessä.
Saatana, me sidomme sinut ja kaikki demonit.
Sidomme teidät Jeesuksen verellä.
Nuhtelemme teitä, Jeesuksen nimessä me rukoilemme.
Elämä voi tuntua soljuvan ohi tasapaksussa arkirutiinissa.
Heräät, käyt suihkussa, pukeudut.
Huolehdit muiden hyvinvoinnista.
Menet töihin. Painat töitä kahdeksan tuntia.
Ehkä yhdeksän. Ehkä kymmenen.
Palaat kotiin, teet ruokaa, katsot televisiota ja menet nukkumaan.
Sama ennalta-arvattava kehä -
pyörii päivästä, kuukaudesta ja vuodesta toiseen.
Mietit, eikö elämässä ole muuta.
Totuus on, että muutos on mahdollinen.
Elämällä on suurempi tarkoitus, johon vain sinä pystyt.
Sinulle on jo ennen syntymääsi laadittu suunnitelma ja kartta.
Sinulle on luotu polku, jonka vain sinä kykenet kulkemaan.
Päivä päivältä, tunti tunnilta.
Jos valitset lähteä polulle, elämäsi tarkoitus avautuu.
Kutsu on jo esitetty. Otatko selville, mitä elämällä on tarjota?
Haluatko tietää, mitä varten sinut on luotu? Kaipaatko jotain enemmän?
Onko sinulla tarkoituksen löytämisen nälkä?
Tahdomme antaa sinulle kirjan osoittamaan tietä.
Lataa ilmaiseksi kirja "They Thought for Themselves" -
ruudulla näkyvästä osoitteesta.
Ensi viikolla: -
Israelin uutisissa on esitetty video, jolla näkyy shekina-kirkkaus.
Otsikko kuuluu: "Raamatullinen pilvi -
suojelee Israelia Isisiltä Golanin kukkuloilla"
Suomennos: Marianne Tenetz